b'\n_START_ARTICLE_\nDuba Sambolec\n_START_SECTION_\n\xc5\xbdivljenje in delo\n_START_PARAGRAPH_\nDuba Sambolec je vizualna umetnica, ki deluje na razli\xc4\x8dnih podro\xc4\x8djih kot so: kiparstvo, video performans (umetni\xc5\xa1ki video), multimedijske instalacije, risbe in digitalni fotokola\xc5\xbei, . Poleg umetni\xc5\xa1kega ustvarjanja njeno delo vklju\xc4\x8duje tudi javna, mednarodna predavanja, razprave in predstavitve, kuratorske prakse, pisanje teoretskih tekstov o vizualni umetnosti, koordinacijo in vodenje mednarodnih seminarjev, mednarodno mentorstvo dodiplomskim in podiplomskim \xc5\xa1tudentom vizualnih umetnosti, gostovanja kot umetnica in profesorica na Norve\xc5\xa1kem, v Sloveniji in na Kitajskem, ._NEWLINE_Duba Sambolec je prejemnica donacij\xc2\xa0\xc2\xbbThe Adolph and Esther Gottlieb Foundation Individual Support Grant\xc2\xab\xc2\xa0in\xc2\xa0\xc2\xbbThe Pollock-Krasner Grant, New York, ZDA\xc2\xab._NEWLINE_Tematsko se v svojih delih Duba Sambolec ukvarja s spolno identiteto in socialnimi in politi\xc4\x8dnimi temami ter umetnostjo in pomenom le-te. Duba Sambolec je tudi ena prvih umetnic na slovenskem, katere delovanje povezujemo s pojmom feministi\xc4\x8dna umetnost._NEWLINE_Poleg umetni\xc5\xa1kega dela se je Duba Sambolec vseskozi ukvarjala tudi s pou\xc4\x8devanjem. V drugi polovici 80-ih let je bila profesorica umetnostne vzgoje na S\xc5\xa0TS Litostroj. Od leta 1992 \xc5\xbeivi in dela na Norve\xc5\xa1kem, , . Od leta 1992 do leta 2007 je bila profesorica vizualnih umetnosti in predstojnica oddelka za kiparstvo na umetni\xc5\xa1ki akademiji v Trondheimu na Norve\xc5\xa1kem (The Trondheim Academy of Fine Art, Norwegian University of Science and Technology, . Med letoma 1998 in 1999 je bila profesorica vizualnih umetnosti na The National Academy of Fine Art, Oslo, Norve\xc5\xa1ka. Od leta 2008 dalje je profesorica na Faculty of Visual Arts, Oslo National Academy of the Arts v norve\xc5\xa1kem Oslu._NEWLINE_S svojimi deli se je Duba Sambolec predstavila na preko 33 samostojnih razstavah in sodelovala tudi v skupinskih razstavah v mednarodnem merilu, . Njena zadnja ve\xc4\x8dja retrospektivna razstava v Sloveniji je bila leta 2012 v galeriji \xc5\xa0kuc v Ljubljani. Nekaj njenih del je tudi v stalni zbirki Moderne galerije v Ljubljani.'